આ મીટીંગ રાબેતા મુજબની મીટીંગ કરતાં વિશિષ્ટ હતી. દર વખતની જેમ, આ વખતે માત્ર કવિતાઓનું જ વાંચન કરવામાં આવ્યું ન હતું, પણ આ વખતે ગદ્ય અને સંગીતનો પણ સમાવેશ કરવામાં આવ્યો હતો. હ્યુસ્ટન નાટ્યકલા વૃંદના પ્રેસિડેન્ટ અને નાટ્યકાર શ્રી. અશોક પટેલે ગુજરાતી નાટક અંગે વાતો કરતાં,સ્વ.સ્મિતા પાટીલ અને સ્વ. અલેક પદમશીના સંવાદ વગરના નાટકની યાદોને તાજી કરી લીધી. શ્રી. મુકુંદ ગાંધી અને હેમંત ગજરાવાલા જેવા વિદ્વાનોએ એ અંગે વિશ્લેષણ કર્યું. બીજા એક વિદ્વાન શ્રી.નિતીન વ્યાસે ૬,નવેમ્બર ૧૯૪૮ને દિવસે ભજવાયેલ કોઇ એક નાટક અંગે રોચક વાતો કરતાં, રમણલાલ દેસાઈ, ક. મા. મુન્શી, શરદબાબુ જેવા દિગ્ગજોને ય યાદ કરી લીધા.